నెల్లూరు అర్బన్‌ డెవలప్‌మెంట్‌ అథారిటీ(నుడా) తొలి ఛైర్మెన్‌గా తెలుగుదేశం నెల్లూరు నగర అధ్యక్షుడు కోటంరెడ్డి శ్రీనివాసులురెడ్డిని ఖరారు చేస్తూ రాష్ట్ర ప్రభుత్వం ఉత్తర్వులు జారీ చేసింది. ఛైర్మెన్‌గా శీనయ్యతో పాటు డైరెక్టర్‌లుగా మరో ముగ్గురిని నియమించారు. కావలి నియోజకవర్గం నుండి బీద మస్తాన్‌రావు అనుచరుడు పాలడుగు రంగారావును, నెల్లూరు నగరానికి చెందిన ఆదాల ప్రభాకర్‌రెడ్డి అనుచరుడు షేక్‌ ఖాజావలి, సూళ్ళూరుపేట నియోజకవర్గం నుండి బీజేపీకి చెందిన సన్నారెడ్డి దయాకర్‌రెడ్డిలను డైరెక్టర్‌లుగా నియమించారు. అలాగే వివిధ శాఖల జిల్లా ఉన్నతాధికారులు 'నుడా'లో సభ్యులుగా వ్యవహరించనున్నారు.
సగం నెల్లూరుజిల్లాతో పాటు చిత్తూరుజిల్లాలోనూ రెండు మండలాలలో విస్తరించిన 'నుడా' ఛైర్మెన్‌ పదవి కోసం జిల్లా తెలుగుదేశం పార్టీ నుండి పలువురు నాయకులు పోటీ పడ్డారు. తమవంతు ప్రయత్నాలు చేశారు. కాని, యువరత్న నందమూరి బాలకృష్ణ మాత్రం తన పట్ల అత్యంత భక్తివిశ్వాసంతో ఉన్న కోటంరెడ్డి శ్రీనివాసులురెడ్డికి ఈ పదవి ఇవ్వాలని చంద్రబాబు వద్ద పంతం పట్టాడు. చంద్రబాబు సొంత నిర్ణయమై వుంటే ఈ పదవి వచ్చేది కాదు. ఆ సంగతి శీనయ్యకు కూడా తెలుసు. బాలకృష్ణ పట్టుబట్టాడు. 2014 ఎన్నికల్లో నెల్లూరు నగరం సీటు శీనయ్యకే అనుకున్నారు. అప్పుడు కూడా బాలకృష్ణ సిఫార్సు చేసాడు. అయితే చంద్రబాబు, బాలయ్యను ఒప్పించి ముంగమూరు శ్రీధరకృష్ణారెడ్డికి సీటిచ్చాడు. కాని 'నుడా' ఛైర్మెన్‌ విషయంలో మాత్రం బాలకృష్ణ పట్టు వీడలేదు. చంద్రబాబుకు ఇక తప్పలేదు.
కోటంరెడ్డి శీనయ్య రాజకీయ ప్రస్థానం మొదలైంది కాంగ్రెస్‌లో. ఎన్‌ఎస్‌యుఐ నాయకుడి స్థాయి నుండి కాంగ్రెస్‌లో ఎదిగాడు. కాంగ్రెస్‌లో వున్నంతకాలం కూడా సొంతపార్టీ వాళ్ళతో ఎప్పుడూ పోరాటమే! అటు నేదురుమల్లితోనూ, ఇటు ఆనంతోనూ పడేది కాదు. కాంగ్రెస్‌లో ఆనం ఆధిపత్య పోకడలను నిరసిస్తూ ఆయన 2000 సంవత్సరంలో తెలుగుదేశంలో చేరాడు. అప్పటి నుండి ఇప్పటి దాకా కూడా పార్టీ అధికారంలో వున్నా, ప్రతిపక్షంలో వున్నా పార్టీ కార్యక్రమాలను మాత్రం చురుగ్గా నిర్వహించేవాడు. పార్టీ ప్రతిపక్షంలో వున్న పదేళ్లు కూడా నగరంలో పార్టీ కార్యక్ర మాలను అంతా తానే అయ్యి నిర్వహించాడు. పార్టీని నమ్ముకుని పనిచేసినందుకు ఆయనకు తగిన న్యాయమే జరిగింది.
ఇక నెల్లూరు అర్బన్‌ డెవలప్‌మెంట్‌కు సంబంధించిన పోస్ట్‌ ఇది. కేంద్రంలో పట్టణాభివృద్ధిశాఖ మంత్రి వెంకయ్యనాయుడు గాని, రాష్ట్రంలో పట్టణాభివృద్ధి శాఖ మంత్రి అయిన నారాయణ గాని ఇద్దరూ నెల్లూరోళ్ళే! వాళ్ళిద్దరి సహకారంతో కోటంరెడ్డి శీనయ్య 'నుడా' పరిధిలోని ప్రాంతాల అభివృద్ధికి కృషి చేయాల్సివుంది.
nelluru arban devalapmente atharity(nuda) toli chairmenga telugudesam nelluru nagara adhyakshudu kotamreddy srinivasulureddani khararu chestu rashtra prabhutvam uttarvulu jaarii chesindi. chairmenga sheenayyatho paatu directorlega maro muggurini niyaminchaaru. kaavali niyojakavargam nundi beeda mastannirao anucharudu paaladugu rangaaraavunu, nelluru nagaraniki chendina aadaala prabhakarendeddy anucharudu sheki khajavali, soolloorupeta niyojakavargam nundi beejeepeeki chendina sannareddy dayaakarreddilanu directorlega niyaminchaaru. alaage vividha saakhala jilla unnataadhikaarulu 'nuda'loo sabhyulugaa vyavaharinchanunnaaru.
sagam nellurujillatho paatu chitturujillaalonooo rendu mandalaalalo vistarinchina 'nuda' chairmen padavi kosam jilla telugudesam party nundi paluvuru naayakulu poty paddaaru. tamavantu prayatnaalu chesaru. kaani, yuvaratna nandamuri balakrishna maatram tana patla atyanta bhaktiviswasamto unna kotamreddy srinivasulureddika ee padavi ivvaalani chandrababu vadda pantam pattaadu. chandrababu sonta nirnayamai vunte ee padavi vachedi kaadu. aa sangati sheenayyaku kuudaa telusu. balakrishna pattubattaadu. 2014 ennikallo nelluru nagaram seetu sheenayyake anukunnaru. appudu kuudaa balakrishna sifaarsu chesadu. ayithe chandrababu, balayyanu oppinchi mungamuru sridharakrishnareddika seetichaadu. kaani 'nuda' chairmen vishayamlo maatram balakrishna pattu veedaledu. chandrababuku ika tappaledu.
kotamreddy sheenayya rajakeeya prasthaanam modalaindi congresselo. neseau nayakudi sthaayi nundi congresselo edigaadu. congresselo vunnantakaalam kuudaa sontaparty vaallatho eppuduu poratame! atu nedurumallitoonu, itu aanamtoonuu padedi kaadu. congresselo aanam aadhipatya pokadalanu nirasistuu aayana 2000 samvatsaramlo telugudesamlo cheraadu. appati nundi ippati daka kuudaa party adhikaaramlo vunna, pratipakshamlo vunna party kaaryakramaalanu maatram churugga nirvahinchevaadu. party pratipakshamlo vunna padellu kuudaa nagaramlo party kaaryakra maalanu antaa taane ayyi nirvahinchaadu. paartiini nammukuni panichesinanduku aayanaku tagina nyayame jarigindi.
ika nelluru arban devalapmenteakku sambandhinchina poste idhi. kendramlo pattanaabhivruddhisaakha mantri venkayyanaayudu gaani, rashtramlo pattanaabhivruddhi saakha mantri ayina narayana gaani iddaruu nelloorolle! valliddari sahakaaramtho kotamreddy sheenayya 'nuda' paridhilooni praantaala abhivruddhiki krushi cheyalsivundi.